钦定古今图书集成/明伦汇编/官常典/第672卷 > 召虎
## 钦定古今图书集成/明伦汇编/官常典/第672卷 > 召虎

按《国语》：周厉王虐，国人谤王。王怒，得卫巫，使监谤者，
以告则杀之。国人莫敢言，道路以目。王喜，告召公曰：
“吾能弭谤矣。”乃不敢言。召公曰：“是障之也。防民之口，
甚于防川。川壅而溃，伤人必多。民亦如之。”是故为川
决之使导，为民者宣之使言。故天子听政，使公卿至
于列士献诗，瞽献典，史献书，师箴。赋《蒙诵》，“百工谏，
庶人传语，近臣尽规，亲戚补察，瞽师教诲，耆艾修之，
而后王斟酌焉，是以事行而不悖。”